Prijedlog


Temeljem članka 15. Zakona o javnoj nabavi (NN 120/16, 114/22 i 48/26) članka 39. Statuta  Dječjeg vrtića Tići Vrsar, KLASA:601-01/22-01/6,URBROJ:2163-40-2/04-22-3 od 29.12.2022. godine i Izmjena i dopuna Statuta  Dječjeg vrtića Tići Vrsar, KLASA:601-01/22-01/6, URBROJ: 2163-40-2/01-24-10 od 20.12.2024. godine Upravno vijeće Dječjeg vrtića Tići Vrsar  na sjednici dana XX.08.2026.  godine donosi
ODLUKU O PROVEDBI POSTUPKA 

JEDNOSTAVNE NABAVE
PREDMET ODLUKE
Članak 1.


U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava Dječjeg vrtića Tići Vrsar, ovom Odlukom uređuje se postupak koji prethodi stvaranju ugovornog odnosa za nabavu robe, radova i usluga, procijenjene vrijednosti manje od 50.000,00 eura bez PDV-a za robu i usluge te do 100.000,00 eura bez PDV-a za radove (u daljnjem tekstu: jednostavna nabava) za koje sukladno Zakonu o javnoj nabavi (u daljnjem tekstu: Zakon) ne postoji obveza provedbe postupka javne nabave.


U provedbi postupka jednostavne nabave robe, radova i usluga osim ove Odluke, obvezno je primjenjivati i druge važeće zakonske i podzakonske akte, te opće akte i posebne odluke Dječjeg vrtića Tići Vrsar koje se odnose na pojedini predmet nabave u smislu posebnog zakona.

SPRJEČAVANJE SUKOBA INTERESA
Članak 2.


O sukobu interesa na odgovarajući način primjenjuju se odredbe Zakona o javnoj nabavi, osobito u smislu poštivanja načela javne nabave iz čl.4 Zakona o javnoj nabavi i sprečavanju, prepoznavanju i uklanjanju sukoba interesa sukladno odredbama članka 75. do 83. Zakona o javnoj nabavi.
POKRETANJE POSTUPKA JEDNOSTAVNE NABAVE
Članak 3.


Pripremu i provedbu postupaka jednostavne nabave za nabave vrijednosti jednake ili veće od 15.000,00 eura bez PDV-a provodi Stručno povjerenstvo naručitelja koje imenuje ravnatelj internim aktom na neodređeno vrijeme do opoziva.


Stručno povjerenstvo naručitelja ima 5 (pet) članova.


U pripremi i provedbi svakog pojedinog postupka jednostavne nabave moraju sudjelovati najmanje 3 (tri) člana stručnog povjerenstva naručitelja.
Članak 4.


Postupci jednostavne nabave moraju biti usklađeni s Planom nabave naručitelja, izuzev predmeta nabave procijenjene vrijednosti manje od 5.000,00 eura bez PDV-a.

Ukoliko predmet nabave nije planiran u Planu za tekuću godinu isti se mora isplanirati Izmjenama i dopunama Plana nabave prije donošenja odluke o odabiru.


Za nabave u iznosu do 2.650,00 eura bez PDV-a neće se vršiti nikakav postupak nabave. Plaćanja za nabave u iznosu iz ovog stavka vršit će se na osnovi fakture.

PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI MANJE OD 15.000,00 EURA BEZ PDV-a
Članak 5.


Nabavu roba, radova i usluga procijenjene vrijednosti manje od 15.000,00 eura bez PDV-a, naručitelj provodi izdavanjem narudžbenice ili sklapanjem ugovora.

Prije sklapanja narudžbenice ili ugovora iz ovog članka mogu se tražiti ponude, pojašnjenja i razne informacije od potencijalnih ponuditelja, na način da se ponuditeljima omogući komunikacija putem elektroničkih sredstava.

Narudžbenica obavezno sadrži podatke:

• Naručitelja robe ili usluge ( adresu, OIB), te podatak da Dječji vrtić Tići Vrsar nije obveznik PDV-a

• Isporučitelja robe ili usluge (adresu, OIB)

• Redni broj narudžbenice

• Datum ispostavljanja narudžbenice

• Rok isporuke
• Način otpreme
• Rok i način plaćanja
• Naziv robe ili usluga, jedinicu mjere, količinu, cijenu (bez PDV-a)

• Program, aktivnost/projekt i podskupinu financijskog plana Dječjeg vrtića Tići Vrsar iz koje će se izvršiti plaćanje

 iz koje će se izvršiti plaćanje
• Potpis i pečat odgovorne osobe


Ukoliko se nabava provodi sklapanjem ugovora isti mora sadržavati najmanje sve sastojke koje sadrži i narudžbenica uz ostale odredbe koje može sadržavati ovisno o predmetu nabave.


Evidencija o izdanim narudžbenicama vodi se u elektroničkom obliku u sklopu elektroničke pisarnice.
PROVEDBA POSTUPKA JEDNOSTAVNE NABAVE PROCIJENJENE JEDNAKE ILI VEĆE OD 15.000,00 EURA BEZ PDV-A DO PROCIJENJENE VRIJEDNOSTI 25.000,00 EURA BEZ PDV-A ZA ROBU I USLUGE TE 45.000,00 EURA BEZ PDV-A ZA RADOVE
Članak 6.


Postupak jednostavne nabave procijenjene vrijednosti jednake ili veće od 15.000,00 eura bez PDV-a do 25.000,00 eura bez PDV-a za robu i usluge te do 45.000,00 eura bez PDV-a za radove započinje danom donošenja Odluke o početku postupka jednostavne nabave, koju donosi ravnatelj.

Odluka o početku postupka jednostavne nabave minimalno sadrži sljedeće podatke: naziv predmeta nabave, procijenjena vrijednost nabave i broj gospodarskih subjekata kojima se šalje poziv na dostavu ponuda.

Nabavu roba, radova i usluga procijenjene vrijednosti jednake ili veće od 15.000,00 eura bez PDV-a a manje od 25.000,00 eura bez PDV-a za robu i usluge te manje od 45.000,00 eura bez PDV-a za radove, naručitelj provodi slanjem Poziva na dostavu ponuda na adrese minimalno tri gospodarska subjekta putem modula jednostavne nabave u Elektroničkom oglasniku javne nabave Republike Hrvatske (dalje: EOJN RH).

Poziv na dostavu ponude može se objaviti na web stranici naručitelja.


Rok za dostavu ponuda iznosi minimalno pet dana, od dostavljenog poziva na dostavu ponuda, osim u slučajevima kada se poziv na dostavu ponude dostavlja jednom gospodarskom subjektu kada minimalni rok za dostavu ponude može iznositi 1 dan.

Poziv se može dostaviti jednom gospodarskom subjektu u slučajevima iz čl.  8. ove Odluke.


Stručno povjerenstvo naručitelja pregledava i ocjenjuje ponude na temelju uvjeta i zahtjeva iz poziva na dostavu ponude, te sastavlja pripadajuće zapisnika i upisnike sukladno procedurama omogućenim putem odgovarajućeg modula EOJN RH.

Odluka o odabiru donosi ravnatelj na temelju obavljenog pregleda i ocjene ponuda, a dostavlja se ponuditeljima putem odgovarajućeg modula EOJN RH.
PROVEDBA POSTUPKA JEDNOSTAVNE NABAVE PROCIJENJENE JEDNAKE ILI VEĆE OD 25.000,00 EURA BEZ PDV-A, A MANJE OD 50.000,00 EURA BEZ PDV-A ZA ROBU I USLUGE TE JEDNAKE ILI VEĆE OD 45.000,00 EURA, A MANJE OD 100.000,00 BEZ PDV-A  ZA RADOVE

Članak 7.


Postupak jednostavne nabave procijenjene vrijednosti jednake ili veće od 25.000,00 eura bez PDV-a, a manje od 50.000,00 eura bez PDV-a za robu i usluge te vrijednosti jednake ili veće od 45.000,00 eura bez PDV-a, a manje od 100.000,00 eura bez PDV-a za radove započinje danom donošenja Odluke o početku postupka jednostavne nabave, koju donosi ravnatelj.


Odluka o početku postupka jednostavne nabave minimalno sadrži sljedeće podatke: naziv predmeta nabave, procijenjena vrijednost nabave te odredbu da se nabava vrši putem javne objave u modulu jednostavne nabave EOJN RH.


Nabavu procijenjene vrijednosti jednake ili veće od 25.000,00 eura bez PDV-a, a manje od 50.000,00 eura bez PDV-a za robu i usluge te vrijednosti jednake ili veće od 45.000,00 eura bez PDV-a, a manje od 100.000,00 eura bez PDV-a za radove, naručitelj provodi putem javne objave u modulu jednostavne nabave EOJN RH.


Poziv na dostavu ponude može se objaviti na web stranici naručitelja.


Rok za dostavu ponuda iznosi minimalno pet dana, od dostavljenog poziva na dostavu ponuda, osim u slučajevima kada se poziv na dostavu ponude dostavlja jednom gospodarskom subjektu kada minimalni rok za dostavu ponude može iznositi 1 dan.


Stručno povjerenstvo naručitelja pregledava i ocjenjuje ponude na temelju uvjeta i zahtjeva iz poziva na dostavu ponude, te sastavlja pripadajuće zapisnika i upisnike sukladno procedurama omogućenim putem odgovarajućeg modula EOJN RH.


Odluka o odabiru donosi ravnatelj na temelju obavljenog pregleda i ocjene ponuda, a dostavlja se ponuditeljima putem odgovarajućeg modula EOJN RH.
OSTALE ODREDBE ZAJEDNIČKE ZA POSTUPKE IZ ČL. 6.  I ČL. 7
Članak 8.

Iznimno od članka 7. ove Odluke, naručitelj nije obvezan provesti postupak jednostavne nabave putem javne objave u modulu jednostavne nabave, već ga provodi sukladno čl. 6. ove odluke:
a) ako nije podnesena nijedna ponuda ili nijedna valjanja ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni

b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:

1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe

2. ako iz tehničkih razloga predmet nabave može isporučiti samo određeni gospodarski subjekt ili

3. ako je to nužno radi zaštite isključivih prava, uključujući prava intelektualnog vlasništva

c) ako postoji iznimna žurnost uzrokovana događajima na koje naručitelj nije mogao predvidjeti niti na njih utjecati.

U ovim slučajevima poziv na dostavu ponude se može uputiti jednom gospodarskom subjektu.

Članak 9.


Naručitelj u postupku jednostavne nabave procijenjene vrijednosti veće ili jednake  15.000,00 eura bez PDV-a može odrediti uvjete za isključenje ponuditeljima sukladno mogućnostima koje su predviđene odgovarajućim modulom EOJN RH.
Članak 10.


Naručitelj u postupku jednostavne nabave procijenjene vrijednosti veće ili jednake  15.000,00 eura bez PDV-a može odrediti uvjete pravne, poslovne i financijske sposobnosti ponuditelja, kao i uvjete tehničke i stručne sposobnosti sukladno mogućnostima koje su predviđene odgovarajućim modulom EOJN RH.
Članak 11.


Sva dokumentacija u nabavama koje se vrše sukladno čl. 6. i  čl. 7. ove Odluke dostavlja se putem EOJN RH.


Naručitelj može zatražiti dodatne provjere dostavljene dokumentacije.

 Članak 12.

Poziv za dostavu ponuda može sadržavati obrasce i priloge koje naručitelj smatra potrebnim. 

Tijekom roka za dostavu ponuda Naručitelj može izmijeniti ili dopuniti poziv na dostavu ponude.


Gospodarski subjekti mogu tijekom roka za dostavu ponuda zatražiti dodatne informacije, objašnjenja ili izmjene u vezi s pozivom na dostavu ponude, a Naručitelj je obvezan u primjerenom roku dati odgovor, dodatne informacije i objašnjenja te u slučaju značajnih izmjena poziva na dostavu ponude primjereno produžiti rok za dostavu ponuda. Naručitelj nije obvezan dati odgovor, dodatne informacije i objašnjenja ako je zahtjev zaprimljen na dan koji je određen kao rok za dostavu ponuda.

Odgovori, dodatne informacije, objašnjenja ili izmjene poziva na dostavu ponude stavljaju se na raspolaganje gospodarskim subjektima na isti način kao i osnovni poziv.

Članak 13.


Naručitelj u postupku jednostavne nabave može od gospodarskog subjekta tražiti sljedeće vrste jamstva:

1. jamstvo za ozbiljnost ponude za slučaj odustajanja ponuditelja od svoje ponude u roku njezine valjanosti, 

2. jamstvo za uredno ispunjenje ugovora za slučaj povrede ugovornih obveza,

3. jamstvo za otklanjanje nedostataka u jamstvenom roku za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete,

4. jamstvo o osiguranju za pokriće odgovornosti iz djelatnosti za otklanjanje štete koja može nastati u vezi s obavljanjem pojedine djelatnosti.


Bez obzira koje je jamstvo za ozbiljnost ponude naručitelj odredio, ponuditelj može dati novčani polog u traženom iznosu.


Jamstvo za ozbiljnost ponude određuje se u apsolutnom iznosu koji ne smije biti viši od 5% procijenjene vrijednosti nabave.


Trajanje jamstva za ozbiljnost ponude ne smije biti kraće od roka valjanosti ponude.

Članak 14.


Ponude se dostavljaju sukladno tehničkim zahtjevima odgovarajućeg modula EOJN RH.
Članak 15.


Ponuditelji moraju dostaviti svoje ponude najkasnije do isteka roka za dostavu ponude.


Otvaranje ponuda kod postupaka jednostavne nabave jednake ili veće od 15.000,00 eura može se vršiti javno.


Ponude otvara najmanje jedan član stručnog povjerenstva naručitelja.

Otvaranje ponuda vršit će se na dan isteka roka za dostavu ponuda.
Članak 16.


Kriterij za odabir ponude je najniža cijena ili ekonomski najpovoljnija ponuda.

Članak 17.


Naručitelj može poništiti postupak jednostavne nabave ako:

1. postanu poznate okolnosti zbog kojih ne bi došlo do pokretanja postupka jednostavne nabave da su bile poznate prije;

2. postanu poznate okolnosti zbog kojih bi došlo do sadržajno bitno drugačijeg poziva na dostavu ponude da su bile poznate ranije.


Naručitelj je obvezan poništiti postupak jednostavne nabave ako:

1. nije pristigla nijedna ponuda;

2. nakon isključenja ili odbijanja ponuda ne preostane nijedna valjana ponuda.

Članak 18.


Ako postoje razlozi za poništenje postupka jednostavne nabave, naručitelj bez odgode donosi Odluku o poništenju postupka jednostavne nabave.


Odluka o poništenju postupka sadrži: podatke o naručitelju, predmet nabave, obrazloženje razloga poništenja, datum donošenja i potpis odgovorne osobe.

Članak 19.


Rok za donošenje Odluke o odabiru najpovoljnije ponude ili Odluke o poništenju postupka jednostavne nabave iznosi 20 dana od dana isteka roka za dostavu ponuda za postupke jednostavne nabave procijenjene vrijednosti jednake ili veće od 15.000,00 eura bez PDV-a.

Na Odluku o odabiru ili odluku o poništenju nabave čija je procijenjena vrijednost jednaka ili veća od 15.000,00 eura bez PDV-a gospodarski subjekt ima pravo na prigovor ravnatelju u roku od 8 dana od dana objave odluke.
REGISTAR UGOVORA

Članak 20.


Evidencija o sklopljenim ugovorima vodi se u elektroničkom obliku sukladno propisima o javnoj nabavi u obliku registra ugovora putem Elektroničkog oglasnika javne nabave. U Registar ugovora upisuju se i nabave za koje su izdane narudžbenice.


Sva dokumentacija nastala u postupcima javne nabave čuva se najmanje 5 godina.
PRIJELAZNE I ZAVRŠNE ODREDBE

Članak 21.
Postupci jednostavne nabave pokrenuti do stupanja na snagu ove Odluke dovršiti će se prema odredbama Odluke o provedbi postupka jednostavne nabave, KLASA: 601-01/25-01/3 URBROJ: 2163-40-2/01-25-1 od 19.11.2025. godine.
Stupanjem na snagu ove Odluke prestaje se primjenjivati Odluka o provedbi postupka jednostavne nabave, KLASA: 601-01/25-01/3 URBROJ: 2163-40-2/01-25-1 od 19.11.2025.   
Ova Odluka stupa na snagu i primjenjuje se od 01. rujna 2026. godine, a objavit će se na mrežnim stranicama Dječjeg vrtića Tići Vrsar. 
KLASA: 
URBROJ: 
Vrsar-Orsera, 

DJEČJI VRTIĆ TIĆI VRSAR

UPRAVNO VIJEĆE


PREDSJEDNIK

Roberta Klaić
Obrazloženje

Dana 16.05.2026. stupio je na snagu Zakon o izmjenama i dopunama Zakona o javnoj nabavi („Narodne novine“ br. 48/26). Člankom 86. st.3. predmetnog Zakona o izmjenama i dopunama Zakona o javnoj nabavi propisano je da će naručitelj u roku od tri mjeseca od stupanja na snagu ovog Zakona uskladiti opće akte kojima se uređuju pravila, uvjeti i postupci jednostavne nabave te planove nabave s odredbama ovog Zakona.

Sukladno navedenome ravnatelj Dječjeg vrtića Tići Vrsar predlaže Upravnom vijeću usvajanje nove Odluke o provedbi postupka jednostavne nabave, koja je usklađena sa predmetnim Zakonom.

Člankom 4. ovog Zakona izmijenjen je čl. 12. Zakona o javnoj nabavi te su time izmijenjeni pragovi jednostavne nabave na način da se Zakon ne primjenjuje na nabavu robe i usluga procijenjene vrijednosti manje od 50.000,00 eura, te 100.000,00 eura za radove.
Člankom 5. ovog Zakona izmijenjen je u potpunosti čl. 15. Zakona o javnoj nabavi koji uređuje osnovne uvjete za provedbu postupaka jednostavne nabave. Na osnovi predmetnog članka Dječji vrtić Tići Vrsar predloženim aktom:

· propisuje poštivanja načela javne nabave i odredbi o sprječavanju i uklanjanju sukoba interesa

· osigurava pravnu zaštitu gospodarskim subjektima, i to putem prigovora čelniku tijela, odnosno odgovornoj osobi naručitelja za nabave procijenjene vrijednosti veće od 15.000,00 eura

· omogućuje elektronička sredstva komunikacije za nabave procijenjene vrijednosti jednake ili manje od 15.000,00 eura.

Predloženim aktom Dječji vrtić Tići Vrsar osigurava poštivanje st. 5. čl. 15 Zakona o javnoj nabavi na način da za nabave procijenjene vrijednosti veće od 15.000,00 eura propisuje provedbu postupka slanjem poziva na dostavu ponuda putem modula jednostavne nabave u EOJN RH.

Predloženim aktom Dječji vrtić Tići Vrsar osigurava poštivanje st. 6. čl. 15. Zakona o javnoj nabavi na način da za nabavu roba i usluga procijenjene vrijednosti veće od 25.000,00 eura te nabavu radova čija je procijenjena vrijednost veća od 45.000,00 eura propisuje provođenje postupka jednostavne nabave putem javne objave u modulu jednostavne nabave u EOJN RH.

Kako je čl. 89. ovog Zakona propisano da članak 4. i članak 5. ovog Zakona stupaju na snagu 1. rujna 2026. tako je i u završnim odredbama predložene Odluke propisano da ista stupa na snagu 1. rujna 2026.
Slijedom svega navedenoga predloženo je kao u prijedlogu Odluke.

